7. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 6209 της 31 Αυγ./21 Σεπτ. 1960 (ΦΕΚ.Β΄ 411) Περί των όρων και διατυπώσεων καθ’ ους επιτρέπεται, η επί ειδικώ μειωμένω δασμώ εισαγωγή σωλήνων τεχνητής βροχής. Έχοντες υπ’ όψιν την υπό το εδάφ. Β΄ της κλάσεως 73.18 του Τελωνειακού Δασμολογίου Εισαγωγής, σημείωσιν γ΄ καθ’ ην επιτρέπεται καθ’ όρους και διατυπώσεις οριζομένους δι’ αποφάσεων του Υπουργού των Οικονομικών, η επί ειδικώ μειωμένω δασμώ εισαγωγή σωλήνων κυκλικής τομής, άνευ ελικοτομής, ειδικής κατασκευής και ταχείας συνδέσεως, βάσει φερομένων εις τα άκρα αυτών διατάξεων συνδέσεως, δια την διοχέτευσιν ύδατος προς άρδευσιν αγρών κατόπιν συνδέσεώς των μετά μηχανημάτων τεχνητής βροχής, αποφασίζομεν: Άρθρ.1.-Δια την επί ειδικώ μειωμένω δασμώ παράδοσιν υπό των Τελωνειακών Αρχών, των κατά τ’ ανωτέρω σωλήνων συμφώνως προς την υπό το εδάφ. Β΄ της κλάσεως 73.18 του Τελωνειακού Δασμολογίου Εισαγωγής σημείωσιν γ΄ εις ανεγνωρισμένους εισαγωγείς γεωργικών μηχανημάτων, δεον να συντρέχωσιν αι ακόλουθοι προϋποθέσεις: 1.Να κατατίθηται υπό του εισαγωγέως εις την αρμοδίαν Τελωνειακήν Αρχήν βεβαίωσις του Επιμελητηρίου ή του Οικείου Συλλόγου, περί του ότι ούτος τυγχάνει ανεγνωρισμένος εισαγωγεύς γεωργικών μηχανημάτων. 2.Να παρέχηται προ πάσης παραλαβής υπό του εισαγωγέως αξιόχρεως προσωπική εγγύησις τρίτου ίση προς την διαφοράν των δασμών μεταξύ της κλάσεως 73.18Β και των τοιούτων της υπό την κλάσιν ταύτην Σημειώσεως γ΄. 3.Να κατατίθηται υπό του αυτού εισαγωγέως, υπεύθυνος δήλωσις περί του ότι η παραλαμβανομένη, βάσει της παρούσης αποφάσεως ποσότης σωλήνων θέλει χρησιμοποιηθή αποκλειστικώς προς τοποθέτησιν εις μηχανήματα τεχνητής βροχής και συμφώνως προς τους δια της αποφάσεως καθοριζομένους όρους, αποκλειομένης πάσης εις ετέραν χρήσιν διαθέσεως, άνευ προηγουμένης αδείας της Τελωνειακής Αρχής και καταβολής των ανηκόντων δασμών και φόρων. Ομοίως θα δηλούται ο τόπος εναποθηκεύσεως των ως άνω σωλήνων μέχρι της διαθέσεως αυτών ίνα χρησιμοποιηθώσιν καθ’ ον τρόπον προβλέπει η εν λόγω σημείωσις, απαγορευμένης της εκείθεν και εις έτερον μέρος μεταφοράς των, άνευ προηγουμένης προς τούτο αδείας της Τελωνειακής Αρχής. Επίσης απαγορεύεται η ανάμιξιν των βάσει της παρούσης παραλαμβανομένων σωλήνων και ετέρων δι’ ους έχουσι καταβληθή οι δασμοί εις το ακέραιον. Άρθρ.2.-Οι κατά τ’ ανωτέρω δικαιούμενοι να εισαγάγωσι σωλήνας τεχνητής βροχής, υποχρεούνται προς τον σκοπόν της διευκολύνσεως της παρακολουθήσεως υπό της Τελωνειακής Αρχής των εισαγομένων σωλήνων και της διενεργείας ανά πάσαν στιγμήν σχετικού ελέγχου: 1.Να τηρώσι βιβλίον ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής, μνημονευούσης τον αριθμόν των σελίδων και τον σκοπόν της χρησιμοποιήσεώς του, εν ω δέον να εγγράφωσιν ανελλιπώς και άνευ διακοπών ή διαγραφών και ξεσμάτων: α)Τας εκάστοτε εισαγομένας δυνάμει της παρούσης ποσότητας σωλήνων, τα χαρακτηριστικά αυτών στοιχεία ήτοι μήκος, πάχος, διατομήν κλπ. ως και τον αριθμόν και την χρονολογίαν των διασαφήσεων εισαγωγής δυνάμει των οποίων παρελήφθησαν ούτοι. β)Τας εκάστοτε διατιθεμένας προς τρίτους ποσότητας σωλήνων μετά του αριθμού και χρονολογίας εκδόσεως του υπό της αρμοδίας Οι(Μετά την σελ. 462,02(α) Σελ. 462,03 Ατέλειες υπέρ της γεωργίας 30.Ζ.κ.7 κονομικής Εφορίας τεθεωρημένου τιμολογίου. γ)Πάσαν άλλην λεπτομέρειαν την οποίαν ήθελε καθορίσει η Τελωνειακή Αρχή προς επίτευξιν της σκοπουμένης παρακολουθήσεως και ελέγχου. 2.Όπως εντός μηνός από της λήξεως εκάστου εξαμήνου εκάστου έτους, οι αυτοί ως άνω συντάσσωσι και υποβάλλωσιν εις το αρμόδιον Τελωνείον Εισαγωγής κατάστασιν εξηγμένην εκ του παρ’ αυτών, κατά τ’ ανωτέρω τηρουμένου βιβλίου, εμφαίνουσαν την κατά το λήξαν εξάμηνον κίνησιν του καταστήματός των, συμφώνως προς τα στοιχεία των εδάφ.α΄, β΄ και γ΄ της προηγουμένης παραγράφου, ως και κατά το κατά την λήξιν του εξαμήνου υπάρχον υπόλοιπον τοιούτων σωλήνων. Άρθρ.3.-1.Η κατά την παρ. 2 του άρθρ. 1 της παρούσης κατατιθεμένη υπό του εισαγωγέως εγγύησις θα λύηται και θα τακτοποιώνται τα τελωνειακά έγγραφα εφ’ όσον ήθελε προσκομισθή υπό του εισαγωγέως εντός προθεσμίας ενός έτους από της εισαγωγής των σωλήνων βεβαίωσις των κατά Νομούς Διευθύνσεων Γεωργίας ότι οι περί ων η εγγύησις σωλήνες εχρησιμοποιήθησαν αποκλειστικώς εις γεωργικά μηχανήματα τεχνητής βροχής. 2.Αι εν λόγω βεβαιώσεις προς τον σκοπόν της διασφαλίσεως της ταυτότητος των διατεθέντων σωλήνων δέον να περιλαμβάνωσιν άπαντα τα διακριτικά τούτων στοιχεία ως ταύτα εύρηνται αναγεγραμμένα εν τω κατά το προηγούμενον άρθρον βιβλίω του εισαγωγέως. 3.Η κατά τ’ ανωτέρω προθεσμία προσκομίσεως των βεβαιώσεων δύναται να παραταθή επί έν εισέτι έτος υπό της Τελωνειακής Αρχής οσάκις κατά την κρίσιν αυτής η βραδύτης προσκομίσεως των δικαιολογητικών τούτων κρίνεται δικαιολογημένη. 4.Εν περιπτώσει μη προσκομίσεως των βεβαιώσεων εντός των οριζομένων προθεσμιών, ή εάν εκ της υπό της Τελωνειακής Αρχής ενεργουμένης παρακολουθήσεως και ελέγχου ήθελε διαπιστωθή ότι οι εισαχθέντες σωλήνες διετέθησαν δι’ έτερον εκείνου δι’ ον εισήχθησαν σκοπόν, προσκαλεί αύτη τον ενδιαφερόμενον εισαγωγέα να καταβάλη την δια την εισαχθείσαν ποσότητα των σωλήνων ανήκουσαν διαφοράν δασμών και φόρων. 5.Εις περίπτωσιν μη καταβολής των δασμών τούτων εντός πενθημέρου από της προσκλήσεως, επιδιώκεται η κατά τον νόμον περί εισπράξεως Δημοσίων εσόδων είσπραξίς των παρά τε του πρωτοφειλέτου και του εγγυητού. 6.Ανεξαρτήτως της κατά την προηγουμένην παράγραφον καταβολής των ανηκόντων δασμών, επιφυλλάσσεται και η κατά τας περί λαθρεμπορίας διατάξεις  του Τελωνειακού Κώδικος δίωξις, οσάκις συντρέχει προς τούτο περίπτωσις. Η παρούσα δημοσιευθήτω δια της Εφημερίδος της Κυβερνήσεως. Σελ. 462,04 30.Ζ.κ.7 Ατέλειες υπέρ της γεωργίας